Document ID: 31998R2386

ΚΑΝΟΝΙΣΜΟΣ (ΕΚ) αριθ. 2386/98 ΤΟΥ ΣΥΜΒΟΥΛΙΟΥ της 3ης Νοεμβρίου 1998 για τροποποίηση του κανονισμού (ΕΚ) αριθ. 45/98 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπομένων αλιευμάτων για το 1998 καθώς και ορισμένων όρων υπό τους οποίους είναι δυνατόν να αλιεύονται
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 45/98 του Συμβουλίου (2) καθορίζει, για ορισμένα αποθέματα ιχθύων και ομάδες αποθεμάτων ιχθύων, τα συνολικά επιτρεπόμενα αλιεύματα για το 1998, καθώς και ορισμένους όρους υπό τους οποίους είναι δυνατόν να αλιεύονται 7
ότι οι επιστημονικές γνώμες δείχνουν ότι ο μπακαλιάρος «gadus morhua», που αλιεύεται στη Βόρεια Θάλασσα (υποπεριοχή CIEM IV) και στην ανατολική Μάγχη (διαίρεση CIEM VIId), προέρχεται από το ίδιο απόθεμα 7
ότι οι ποσοστώσεις του μπακαλιάρου «gadus morhua» που μπορούν να αλιεύονται από τα κράτη μέλη, καθορίζονται χωριστά για τη Βόρεια Θάλασσα και για μία περιοχή η οποία περιλαμβάνει την ανατολική Μάγχη 7
ότι ορισμένα κράτη μέλη αλιεύουν κατά τη διάρκεια του 1998 μεγάλες ποσότητες μπακαλιάρου «gadus morhua» στην ανατολική Μάγχη, γεγονός το οποίο είναι δυνατόν να οδηγήσει σε εκτεταμένη απόρριψη του είδους αυτού όταν εξαντληθούν οι εθνικές ποσοστώσεις για την περιοχή αυτή 7
ότι μικρές ποσότητες μπακαλιάρου «gadus morhua» που ανήκει στις ποσοστώσεις για τη Βόρεια Θάλασσα, οι οποίες αλιεύονται στην ανατολική Μάγχη, δεν θα έχουν δυσμενείς επιπτώσεις για το απόθεμα του μπακαλιάρου «gadus morhua» από το οποίο αλιεύονται 7
ότι ο κανονισμός (ΕΚ) αριθ. 45/98 θα πρέπει, ως εκ τούτου, να τροποποιηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος Ι του κανονισμού (ΕΚ) αριθ. 45/98.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1998.

Labels: 18
6